# Brandenburgin portti

### Wikipedia

Brandenburgin portti

Brandenburgin portti (saks. Brandenburger Tor) on Berliinin historiallinen kaupunginportti ja Berliinin tunnetuin symboli.

Uusklassista tyyliä edustava Brandenburgin portti rakennettiin Preussin kuninkaan Fredrik Vilhelm II:n hallituskauden aikana 1788-1791, arkkitehtinään Carl G. Langhans. Se sijoitettiin alkuaan Potsdamista tulevalle päätielle Berliinin kaupungin rajalle, paikkaan jossa maantie muuttui kaupungin pääkaduksi, lehmusbulevardi Unter den Lindeniksi. Nykyisin portti on Berliinin historiallisen keskustan ja Tiergartenin puiston rajalla, jossa Unter den Linden vaihtuu Straße des 17. Juniksi.

Berliinin jaon aikana 1945-1989 Brandenburgin portti oli Itä- ja Länsi-Berliinin rajalla ja toimi rajanylitysasemana kunnes Berliinin muuri rakennettiin 1961. Muurin aikana portti jäi Itä-Berliinin puolelle ja tarkkaan vartioidulle muurivyöhykkeelle, jolloin sen ympäriltä purettiin kaikki muut rakennukset. Muurista tehtiin kuitenkin portin kohdalla poikkeuksellisen matala ja leveä, niin että se ei näkynyt portista otetuissa kuvissa. Berliinin muurin murtumisesta otetut kuuluisat valokuvat, joissa ihmisiä seisoo muurin päällä, on otettu juuri tältä kohdalta – muualla muurin päällä seisominen olisi ollut mahdotonta. Länsi-Berliinin puolella porttia käytettiin taustana erilaisille tilaisuuksille: esimerkiksi valtiovieraat vietiin usein puhumaan Straße des 17. Junin päähän, jolloin heidän taustallaan näkyi muurin yli Brandenburgin portti.

Brandenburgin portin päällä on Johann Gottfried Schadowin 1794 veistämä patsas,Quadriga, jossa rauhan jumalatar istuu neljän hevosen vetämissä vaunuissa kannatellen rautaristiä ja Preussin kuninkaallista kotkaa. II maailmansodan jälkeen veistos oli pitkään poistettuna, kunnes DDR palautti sen portin restauroinnin yhteydessä, tosin ilman rautaristiä ja kotkaa. Suositun legendan mukaan veistos olisi tuolloin asetettu tahallaan väärin päin, niin että se katsoi Itä-Berliiniin ja käänsi selkänsä Länsi-Berliiniin. Tämä ei kuitenkaan pidä paikkaansa, sillä veistos johdatti alun perinkin rauhaa kaupunkiin ja käänsi selkänsä Potsdamista tulijoille. Puuttuneet osat lisättiin veistokseen Saksojen yhdistyttyä.

Brandenburgin portin kuva on saksalaisissa 10, 20 ja 50 sentin eurokolikoissa.

Wikimedia Commonsissa on lisää materiaalia aiheesta Brandenburgin portti.

Koordinaatit: 52°30′59″N, 13°22′40″E

| Tämä arkkitehtuuriin liittyvä artikkeli on tynkä. Voit auttaa Wikipediaa laajentamalla artikkelia.

| Tämä Saksaan liittyvä artikkeli on tynkä. Voit auttaa Wikipediaa laajentamalla artikkelia.

Haettu osoitteesta http://fi.wikipedia.org../../../b/r/a/Brandenburgin_portti.html

Luokat: Berliinin rakennukset ja rakennelmat | Arkkitehtuurityngät | Saksa-tyngät

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Bahasa Indonesia
- Česky
- Dansk
- Deutsch
- English
- Español
- Esperanto
- Français
- Italiano
- עברית
- Lëtzebuergesch
- Nederlands
- 日本語
- Norsk (bokmål)
- Polski
- Português
- Русский
- Slovenčina
- Slovenščina
- Српски / Srpski
- Svenska
- 中文